Smernica č. 12/2025,
ktorou sa mení a dopĺňa smernica Ministerstva školstva, vedy, výskumu a športu Slovenskej republiky č. 32/2021 o organizácii regionálneho úradu školskej správy v znení smernice č. 41/2022
Gestorský útvar: sekcia financovania regionálneho školstva                          ev. č.: 2022/4345:2-A2320
tel.: 02/59 374 445
Minister školstva, výskumu, vývoja a mládeže podľa § 9a ods. 16 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 271/2021 Z. z. vydáva túto smernicu:

Čl. 1
Smernica Ministerstva školstva, vedy, výskumu a športu Slovenskej republiky 
č. 32/2021 o organizácii regionálneho úradu školskej správy v znení smernice č. 41/2022 sa mení a dopĺňa takto:

1.	V prílohe č. 2 čl. 5 písmeno z) znie: 
„z) prejednáva priestupky a správne delikty podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a  zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zákon č. 597/2003 Z. z.“) a oznamuje Ministerstvu školstva, výskumu, vývoja a mládeže Slovenskej republiky (ďalej len „ministerstvo školstva“) dátum, kedy rozhodnutie o správnom delikte a rozhodnutie o priestupku nadobudlo právoplatnosť,“. 

2.	V prílohe č. 2 čl. 6 písm. c) piaty bod znie: 
„5. organizácie predmetových olympiád a súťaží,“.

3.	V prílohe č. 2 čl. 6 písm. k) sa za prvý bod vkladá nový druhý bod, ktorý znie:
„2. určenia spádovej materskej školy z dôvodu, že sa dohoda o určení spádovej materskej školy neuzatvorila alebo z dôvodu, že dohoda bola uzatvorená bez zohľadnenia skutočností podľa § 8a ods. 2 zákona č. 596/2003 Z. z.,“.

Doterajšie body 2 až 4 sa označujú ako body 3 až 5.

4.	V prílohe č. 2 čl. 6 písm. l) treťom bode sa za slovo „školy“ vkladajú slová „alebo riaditeľ materskej školy“ a sa na konci pripájajú slová „ak § 38 ods. 6 zákona č. 596/2003 Z. z. neustanovuje inak,“.

5.	V prílohe č. 2 čl. 6 písm. l) štvrtom bode sa slová „maloletého žiaka“ nahrádzajú slovami „dieťaťa alebo žiaka, zanedbávania starostlivosti o povinné predprimárne vzdelávanie dieťaťa“.

6.	V prílohe č. 2 čl. 6 sa vypúšťa písmeno r).
Doterajšie písmená s) až tt) sa označujú ako písmená r) až ss).

7.	V prílohe č. 2 čl. 6 písmeno r) znie:

„r) určuje školu, v ktorej bude žiak plniť povinnú školskú dochádzku, alebo zabezpečuje inú formu jeho vzdelávania podľa § 20 ods. 14 alebo § 60 ods. 4  zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“),“.

8.	V prílohe č. 2 čl. 6 písm. s) sa vypúšťajú slová „o výchove a vzdelávaní (školský zákon) a o zmene a doplnení niektorých zákonov v znení neskorších predpisov“ a na konci sa čiarka nahrádza bodkočiarkou a pripájajú sa tieto slová: „určenie vopred prerokuje s riaditeľom tejto materskej školy a zriaďovateľom tejto materskej školy,“.

9.	V prílohe č. 2 sa článok 6 dopĺňa písmenami tt) až yy), ktoré znejú:

„tt) určuje materskú školu, v ktorej má dieťa právo na prijatie na predprimárne vzdelávanie a túto skutočnosť oznamuje zástupcovi zariadenia, ak ide o dieťa v zariadení, v ktorom sa pobytovou formou vykonáva ústavná starostlivosť, výchovné opatrenie, neodkladné opatrenie alebo ochranná výchova,
uu)	určuje základnú školu, v ktorej bude dieťa plniť povinnú školskú dochádzku alebo zabezpečí inú formu jeho vzdelávania, ak zákonný zástupca dieťaťa, ktoré nebolo prijaté do spádovej školy z kapacitných dôvodov, neprihlási dieťa do 10. júla na základe oznámenia obce do základnej školy, 
vv)	určuje miesto a čas zápisu v základnej škole v zriaďovateľskej pôsobnosti regionálneho úradu,
ww) určuje stredné školy a zverejňuje zoznam stredných škôl, v ktorých budú žiaci plniť povinnú školskú dochádzku, ak ide o žiakov, ktorí neboli ani po termíne prijímacej skúšky prijatí na štúdium v žiadnej strednej škole, a žiakom, ktorí si po úspešnom skončení deviateho ročníka základnej školy alebo základnej školy pre žiakov so špeciálnymi výchovno-vzdelávacími potrebami nepodali prihlášku na štúdium do strednej školy a nemajú splnenú povinnú školskú dochádzku; určenie vopred prerokuje s riaditeľmi príslušných stredných škôl a samosprávnym krajom,
xx) prijíma žiadosti uchádzačov o vykonanie externého testovania na účel získania nižšieho stredného vzdelania, určuje základné školy, v ktorých sa vykoná jeho riadny a opravný termín a oznamuje ich názvy a sídla ministerstvu školstva, oznamuje zoznam žiadateľov príslušnej základnej škole a oznamuje žiadateľovi organizačné podmienky testovania na účel získania nižšieho stredného vzdelania,
yy) podáva žiadosť o prijatie prestupom dieťaťa alebo žiaka, ktorému sa poskytuje starostlivosť v centre pre deti a rodiny pobytovou formou na základe rozhodnutia súdu, riaditeľovi školy, ktorá je najbližšie alebo má najlepšiu dostupnosť hromadnou dopravou k príslušnej organizačnej súčasti centra pre deti a rodiny.“.

10.	V prílohe č. 2 čl. 7 písm. c) sa vypúšťajú slová „o financovaní škôl a školských zariadení v znení neskorších predpisov“.

11.	V prílohe č. 2 čl. 7 písm. k) sa slová „Škol (MŠVVŠ SR) 1-04“ nahrádzajú slovami „Škol (MŠVVM SR) 1-04“.

12.	 V prílohe č. 2 čl. 7 písm. r) sa na konci pripájajú tieto slová: „a zabezpečuje ich zúčtovanie“.

13.	V prílohe č. 2 čl. 7 písmeno t) znie:
„t) spracúva a predkladá ministerstvu školstva podklady zriaďovateľov na úhradu a zúčtovanie
1.	príspevku na dopravu, 
2.	príspevku na kurz pohybových aktivít v prírode, 
3.	príspevku na školu v prírode, 
4.	príspevku na záujmové vzdelávanie, 
5.	príspevku na špecifiká, 
6.	príspevku na súčasti výchovno-vzdelávacieho procesu materských škôl podľa osobitného predpisu, 
7.	príspevku na edukačné publikácie, 
8.	finančných prostriedkov na mimoriadne výsledky žiakov, 
9.	finančných prostriedkov na riešenie havarijných situácií,
10.	príspevkov na podporné opatrenia vo výchove a vzdelávaní, 
11.	kapitálových výdavkov podľa § 7 ods. 10 zákona č. 597/2003 Z. z., 
12.	finančných prostriedkov na odchodné,
13.	finančných prostriedkov na vakcíny proti chrípke a vakcíny proti hepatitíde typu A a B, 
14.	finančných prostriedkov na rozvojové projekty vyhlasované ministerstvom školstva a iné projekty,“.

14.	 V prílohe č. 2 čl.7 sa vypúšťa písmeno u).
Doterajšie písmená v) až jj) sa označujú ako písmená u) až ii).

15.	V prílohe č. 2 čl. 7 sa za písmeno w) vkladá nové písmeno x), ktoré znie:
„x)	poskytuje zriaďovateľom finančné prostriedky na príspevky podľa § 4ad a § 4af zákona č. 597/2003 Z. z. z mechanizmu Plánu obnovy a odolnosti Slovenskej republiky podľa § 26 ods. 3 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov a vykonáva ich zúčtovanie,“.

Doterajšie písmená x) až ii) sa označujú ako písmená y) až jj).

16.	V prílohe č. 2 sa za čl. 7 vkladá čl. 7a, ktorý vrátane nadpisu znie:

„Čl. 7a
Prechodné ustanovenie počas trvania mimoriadnej situácie vyhlásenej v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny

Odbor metodiky určuje materskú školu, základnú školu alebo strednú školu pre dieťa vo veku plnenia povinného predprimárneho vzdelávania alebo plnenia povinnej školskej dochádzky, ktoré je občanom Ukrajiny a začalo vo vzťahu k nemu konanie o poskytnutie dočasného útočiska alebo mu bolo poskytnuté dočasné útočisko, v ktorej sa bude odídenec vzdelávať, ak ho nemožno umiestniť do školy podľa § 161r ods. 3, 4 alebo ods. 5 zákona č. 245/2008 Z. z..“

Čl. 2
Účinnosť

Táto smernica nadobúda účinnosť 15. mája 2025.

minister